|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS** |
| **6 PRIORITETO „DARNaus transporto ir pagrindinių tinklų infrastruktūros plėtra“** |
| **06.1.1-TID-V-502 PRIEMONĖS „Miestų aplinkkelių tiesimas“ PROJEKTŲ FINANSAVIMO SĄLYGŲ APRAŠAS NR. 1** |

**I SKYRIUS**

 **BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.1.1-TID-V-502 priemonės „Miestų aplinkkelių teisimas“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos (toliau – ES) struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos (toliau – EK) 2014 m. rugsėjo 8 d. sprendimu Nr. C(2014)6397 (toliau – Veiksmų programa), 6 prioriteto „Darnaus transporto ir pagrindinių tinklų infrastruktūros plėtra“ 06.1.1-TID-V-502 priemonės „Miestų aplinkkelių tiesimas“ (toliau ­– Priemonė) finansuojamas veiklas, taip pat institucijos, atliekančios paraiškų vertinimą, iš Europos Sąjungos struktūrinių fondų lėšų bendrai finansuojamų projektų (toliau – projektas) atranką ir įgyvendinimo priežiūrą.
2. Aprašas yra parengtas atsižvelgiant į:

2.1. Lietuvos Respublikos susisiekimo ministerijos 2014–2020 m. Europos Sąjungos struktūrinių fondų investicijų veiksmų programos prioritetų įgyvendinimo priemonių įgyvendinimo planą, patvirtintą Lietuvos Respublikos susisiekimo ministro 2015 m. liepos 2 d. įsakymu Nr. 3-285(1.5 E) „Dėl Lietuvos Respublikos susisiekimo ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašų patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2013 m. gruodžio 17 d. Europos Parlamento ir Tarybos reglamentą (ES)
Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 320) (toliau – Reglamentas (ES) Nr. 1303/2013).

2.4. 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p.­­­­­­­­­ 1) (toliau – Reglamentas (ES) Nr. 651/2014).

1. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.
2. Priemonės įgyvendinimą administruoja Lietuvos Respublikos susisiekimo ministerija (toliau – Ministerija) ir Transporto investicijų direkcija (toliau – įgyvendinančioji institucija).
3. Pagal Priemonę teikiamo finansavimo forma – negrąžinamoji subsidija.
4. Projektų atranka pagal Priemonę bus atliekama valstybės projektų planavimo būdu.
5. Pagal Aprašą projektams įgyvendinti numatoma skirti iki 84 775 979 eurų (aštuoniasdešimt keturių milijonų septynių šimtų septyniasdešimt penkių tūkstančių devynių šimtų septyniasdešimt devynių eurų), iš kurių iki 84 775 979 eurų (aštuoniasdešimt keturių milijonų septynių šimtų septyniasdešimt penkių tūkstančių devynių šimtų septyniasdešimt devynių eurų) – ES struktūrinių fondų (Sanglaudos fondo) lėšos. Priimdama sprendimą dėl projektų finansavimo, Ministerija turi teisę šiame punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.
6. Priemonės tikslas – plėtoti ir tobulinti transeuropinio transporto tinklo kelius (toliau – TEN-T kelių tinklas), diegiant eismo saugos ir aplinkos apsaugos priemones.
7. Pagal Aprašą remiama veikla „Miestų aplinkkelių, esančių TEN-T kelių tinklo jungčių dalimi, tiesimas“.
8. Pagal Aprašo 9 punkte nurodytą remiamą veiklą valstybės projektų sąrašą numatoma sudaryti 2015 m. IV ketvirtį.

**II SKYRIUS**

 **REIKALAVIMAI PAREIŠKĖJAMS IR PARTNERIAMS**

1. Pagal Aprašą galima pareiškėja yra Vilniaus miesto savivaldybės administracija, galima partnerė yra AB „Litgrid“*.*
2. Pareiškėju ir partneriu gali būti tik juridiniai asmenys. Pareiškėju negali būti juridinių asmenų filialai arba atstovybės.
3. Pareiškėjas yra tiesiogiai atsakingas už projekto parengimą, įgyvendinimą ir rezultatus nepriklausomai nuo to, ar pareiškėjas projektą įgyvendina vienas ar kartu su partneriu.

**III SKYRIUS**

**PROJEKTAMS TAIKOMI REIKALAVIMAI**

1. Projektas turi atitikti Projektų taisyklių 10 skirsnyje nustatytus bendruosius reikalavimus.
2. Projektas turi atitikti šiuos specialiuosius projektų atrankos kriterijus (vertinimo aspektai nurodyti Aprašo 1 priede):

15.1. Projektas turi atitikti Nacionalinės susisiekimo plėtros 2014–2022 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1253 „Dėl Nacionalinės susisiekimo plėtros 2014–2022 metų programos patvirtinimo“ (Lietuvos Respublikos Vyriausybės 2014 m. gruodžio 15 d. nutarimo Nr. 1443 redakcija), trečiojo tikslo ,,skatinti vietinio (miestų ir priemiesčių) transporto sistemos darnumą“ penktąjį uždavinį „mažinti neigiamą tranzitinių srautų poveikį miestų transporto sistemoms, plėtoti ir modernizuoti miestų ir miestelių aplinkkelius“.

15.2. Projektas turi atitikti Nacionalinės susisiekimo plėtros 2014–2022 metų programos įgyvendinimo 2014–2016 metų veiksmų plano, patvirtinto Lietuvos Respublikos susisiekimo ministro 2014 m. gruodžio 23 d. įsakymu Nr. 3-535 ,,Dėl Nacionalinės susisiekimo plėtros 2014–2022 metų programos įgyvendinimo 2014–2016 metų veiksmų plano patvirtinimo“, 3.5.3 priemonėje nurodytas veiklas bei galimus projektų vykdytojus.

1. Pagal Aprašą finansuojami didelės apimties projektai. Šių projektų vertinimui taikoma Reglamento (ES) Nr. 1303/2013 101 straipsnyje numatyta nepriklausomo didelės apimties projekto kokybės vertinimo procedūra.
2. Teikiamų pagal Aprašą projektų veiklos turi būti užbaigtos ne vėliau kaip 2018 m. gruodžio 31 d.
3. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto įgyvendinimo laikotarpis gali būti pratęstas Projektų taisyklių nustatyta tvarka.
4. Projekto veiklos turi būti vykdomos Lietuvos Respublikoje.
5. Projektu turi būti prisidedama prie visų Priemonių įgyvendinimo plane išvardytų stebėsenos rodiklių, kurių skaičiavimų aprašai patvirtinti Lietuvos Respublikos finansų ministro
2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“, kuris paskelbtas ES struktūrinių fondų svetainėje (http://www.esinvesticijos.lt/lt/dokumentai/2014-2020-metu-europos-sajungos-fondu-investiciju-veiksmu-programos-stebesenos-rodikliu-skaiciavimo-aprasas), ir Lietuvos Respublikos susisiekimo ministro 2015 m. liepos 2 d. įsakymu Nr. 3-285(1.5E) „Dėl Lietuvos Respublikos susisiekimo ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašų patvirtinimo“, kuris paskelbtas ES struktūrinių fondų svetainėje (http://www.esinvesticijos.lt/lt/dokumentai/lietuvos-respublikos-susisiekimo-ministro-isakymas-del-lietuvos-respublikos-susisiekimo-ministro-2015-m-liepos-2-d-isakymo-nr-3-285-1-5e-del-lietuvos-respublikos-susisiekimo-ministerijos-2014-2020-metu-europos-sajungos-fondu-investiciju-veiksmu-programo):

20.1. rodiklio ,,bendras naujai nutiestų kelių TEN-T tinkle ilgis“, kodas P.B.213;

20.2. rodiklio ,,sugaištas kelionių automobilių keliais TEN-T tinkle laikas“, kodas R.N.501;

20.3. rodiklio ,,bendras naujai nutiestų kelių ilgis“, kodas P.N.508.

1. Projekto parengtumui taikomi šie reikalavimai:

21.1. Pareiškėjas turi būti įvykdęs Aprašo 9 punkte nurodytos veiklos viešųjų pirkimų procedūras ir viešųjų pirkimų dokumentus suderinęs su įgyvendinančiąja institucija iki paraiškos pateikimo. Paraiškos pateikimo dieną neturi būti nesibaigusių teisminių ginčų (jei tokių buvo) dėl vykdomų viešųjų pirkimų.

21.2. Iki paraiškos pateikimo pareiškėjas turi būti parengęs projekto viešųjų pirkimų grafiką pagal formą, nustatytą Aprašo 5 priede, ir jį suderinęs su įgyvendinančiąja institucija.

21.3. Jeigu įgyvendinant projektą planuojama pasirašyti kelias pagrindinės veiklos viešųjų pirkimų sutartis, pareiškėjas turi užtikrinti nepertraukiamą projekto įgyvendinimo eigą: pirmoji viešųjų pirkimų rangos sutartis turi būti sudaryta ir suderinta su įgyvendinančiąja institucija iki paraiškos pateikimo, o paskesnės viešųjų pirkimų sutarties sudarymo data negali būti vėlesnė nei prieš tai sudarytos viešųjų pirkimų sutarties darbų atlikimo termino pabaigos data.

21.4. Iki paraiškos pateikimo turi būti teisės aktų nustatyta tvarka gauta projektui įgyvendinti reikiama dokumentacija:

21.4.1. patvirtintas statinio projektas;

21.4.2. gautas statinio projekto ekspertizės aktas su išvada, kad projektą galima tvirtinti;

21.4.3. jei, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (toliau – Planuojamos ūkinės veiklos poveikio aplinkai vertinimo įstatymas), privaloma atlikti poveikio aplinkai vertinimą, pareiškėjas (partneris) iki paraiškos pateikimo turi būti parengęs Poveikio aplinkai vertinimo ataskaitą ir turėti atsakingos institucijos sprendimą ar atrankos išvadą (kopija);

21.4.4. jei, vadovaujantis Planuojamos ūkinės veiklos poveikio aplinkai vertinimo įstatymu, poveikio aplinkai vertinimo atlikti neprivaloma, pareiškėjas (partneris) argumentuotai raštu informuoja, kad projektui netaikomas reikalavimas dėl poveikio aplinkai vertinimo;

21.4.5. jei planuojama ūkinė veikla (arba planų ar programų įgyvendinimas) susijusi (-ęs) su įsteigtomis ar potencialiomis „Natura 2000“ teritorijomis ar artima tokių teritorijų aplinka, iki paraiškos pateikimo privaloma nustatyti „Natura 2000“ teritorijų reikšmingumą, vadovaujantis Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto Lietuvos Respublikos aplinkos ministro 2006 m. gegužės 22 d. įsakymu Nr. D1-255 „Dėl Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo patvirtinimo“, nuostatomis ir turėti atsakingos institucijos planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvadą (kopija);

21.4.6. gautas statybą leidžiantis dokumentas*.*

21.5. Tuo atveju, kai projektui teikiama konsultacinė Jungtinės paramos projektams Europos regionuose programos (toliau – JASPERS) ekspertų pagalba, iki paraiškos pateikimo turi būti gauta JASPERS ekspertų galutinė išvada dėl projekto ir JASPERS ekspertų pateiktų rekomendacijų santrauka bei pareiškėjo paaiškinimai dėl rekomendacijų, į kurias nebuvo atsižvelgta rengiant projekto dokumentus.

1. Projekte neturi būti numatyta apribojimų, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.
2. Projekte neturi būti numatyta veiksmų, kurie turėtų neigiamą poveikį darnaus vystymosi principo įgyvendinimui.
3. Jeigu projektas įgyvendinamas kartu su partneriu, turi būti sudaroma jungtinės veiklos (partnerystės) sutartis. Jungtinės veiklos (partnerystės) sutartį pasirašo pareiškėjas ir partneris (-iai). Po paraiškos pateikimo jungtinės veiklos (partnerystės) sutartį galima keisti tik suderinus su įgyvendinančiąja institucija. Po projekto paraiškos vertinimo ataskaitos pateikimo Ministerijai jungtinės veiklos (partnerystės) sutartis gali būti keičiama tik tuo atveju, jei pakeitimai neturi esminės įtakos paraiškos vertinimo išvadoms ir neprieštarauja Aprašo nuostatoms. Pakeitimai turi būti įforminami kaip susitarimas pakeisti jungtinės veiklos (partnerystės) sutartį. Jungtinės veiklos (partnerystės) sutartyje įsipareigojama laikytis pagrindinių geros partnerystės praktikos taisyklių:

24.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

24.2. projekto įgyvendinimo metu projekto vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

24.3. projekto vykdytojas visiems partneriams privalo persiųsti visų įgyvendinančiajai institucijai teikiamų ataskaitų kopijas;

24.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į įgyvendinančiąją instituciją pirmiausia turi būti raštu suderinti su partneriais;

24.5. prieš teikdamas paraišką iki valstybės projektų sąraše nustatytos datos pareiškėjas susitaria su visais partneriais dėl projekto metu sukurtų produktų, nupirkto ar sukurto turto ir atliktų darbų nuosavybės teisių pasiskirstymo.

1. Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnio 1 dalyje, taip pat 2013 m. gruodžio 18 d. Komisijos reglamente (EB) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1), laikomas investicijų į energetikos infrastruktūrą finansavimas, susijęs su 110 kV orinės elektros linijos pakeitimu kabeline. Atsižvelgiant į Reglamentą (ES) Nr. 651/2014, investicinė pagalba energetikos infrastruktūrai statyti arba atnaujinti yra suderinama su vidaus rinka pagal Sutarties 107 straipsnio 3 dalį ir jai netaikomas reikalavimas pranešti pagal Sutarties 108 straipsnio 3 dalį, jeigu tenkinamos Reglamento (ES) Nr. 651/2014 48 straipsnyje ir I skyriuje nustatytos sąlygos.
2. Rekomenduojama, jeigu po valstybės projektų sąrašo sudarymo būtų vykdomos remiamų veiklų viešųjų pirkimų procedūros (jei jos dar nebaigtos), stebėtojo teisėmis į viešųjų pirkimų komisijas ir pretenzijų nagrinėjimo komisijas įtraukti Ministerijos paskirtą atstovą.

**IV SKYRIUS**

 **TINKAMŲ FINA213NSUOTI PROJEKTO IŠLAIDŲ IR FINANSAVIMO**

**REIKALAVIMAI**

1. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties ES struktūrinių fondų reikalavimams, kurios patvirtintos Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) (toliau – Rekomendacijos dėl projektų išlaidų atitikties ES struktūrinių fondų reikalavimams) ir paskelbtos ES struktūrinių fondų svetainėje www.esinvesticijos.lt, išdėstytus projekto išlaidoms taikomus reikalavimus.
2. Didžiausia projektui galima skirti finansavimo lėšų suma yra 84 775 979 eurai (aštuoniasdešimt keturi milijonai septyni šimtai septyniasdešimt penki tūkstančiai devyni šimtai septyniasdešimt devyni eurai)
3. Didžiausia galima projekto finansuojamoji dalis sudaro 89 proc. visų tinkamų finansuoti projekto išlaidų. Projekto tinkamų finansuoti išlaidų dalį, kurios nepadengia projektui skiriamo finansavimo lėšos, nurodytos Aprašo 7 punkte, taip pat visas netinkamas finansuoti išlaidas turi finansuoti projekto vykdytojas ir (ar) partneris (-ių) savo lėšomis.
4. Pagal Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų katego-rijos Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Tinkama finansuoti (jei neviršija 10 procentų visų tinkamų finansuoti projekto išlaidų), išskyrus žemės nuomos išlaidas. |
| **2.** | **Nekilnojamasis turtas** | Netinkama finansuoti. |
| **3.** | **Statyba, rekonstravimas, remontas ir kiti darbai** | Tinkama finansuoti, išskyrus paprastojo ir kapitalinio remonto išlaidas. |
| **4.** | **Įranga, įrenginiai ir kitas turtas** | Tinkama finansuoti, išskyrus:1. įrangos, įrenginių ir kito turto lizingo (finansinės nuomos) išlaidas;2. įrangos, įrenginių ir kito turto atsarginių / pakaitinių dalių įsigijimo išlaidas;3. naudojamo ilgalaikio turto nusidėvėjimo (amortizacijos) sąnaudas (išlaidas). |
| **5.** | **Projekto vykdymas** | Netinkama finansuoti, išskyrus investicijų projekto parengimo išlaidas. |
| **6.** | **Informavimas apie projektą**  | Tinkama finansuoti. |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | Netinkama finansuoti. |

1. Pareiškėjas arba partneris turi savo lėšomis sumokėti statybos darbų išlaidas, susijusias su inžineriniais tinklais, kaip tai apibrėžta Lietuvos Respublikos statybos įstatyme, išskyrus šiuos atvejus:

31.1. kai inžineriniai tinklai patikėjimo teise ar nuosavybės teise priklauso pareiškėjui ir (ar) partneriui ir yra būtini statiniuose vykstantiems technologiniams procesams ir technologinių įrenginių normaliam darbui užtikrinti;

31.2. kai inžineriniai tinklai yra kelio statiniai, kurie, vadovaujantis Lietuvos Respublikos kelių įstatymu, yra kelio sudėtinė dalis ir yra kelio juostoje, o pagrįstais atvejais – ir didesniame plote, kaip tai apibrėžta kelių techniniame reglamente KTR 1.01:2008 „Automobilių keliai“, patvirtintame Lietuvos Respublikos aplinkos ministro ir Lietuvos Respublikos susisiekimo ministro 2008 m. sausio 9 d. įsakymu Nr. D1-11/3-3 ,,Dėl kelių techninio reglamento KTR 1.01:2008 „Automobilių keliai“ patvirtinimo“;

 31.3. kai 110 kV orinė elektros linija keičiama kabeline.

1. Nepiniginis projekto vykdytojo ir (arba) partnerio įnašas laikomas netinkamomis finansuoti išlaidomis.
2. Pajamoms iš projekto veiklų, gautoms projekto įgyvendinimo metu ir projekto tęstinumo laikotarpiu, taikomi reikalavimai, nustatyti Projektų taisyklių 36 skirsnyje. Šis punktas netaikomas projekto veikloms, susijusioms su valstybės pagalba.
3. Vadovaudamasis Reglamento (ES) Nr. 651/2014 48 straipsnio 5 dalimi, pareiškėjas, teikdamas projektinį pasiūlymą, turi pateikti informaciją apie tinkamų finansuoti energetikos infrastruktūros išlaidų, kurios susijusios su 110 kV orinės elektros linijos pakeitimu kabeline, ir investicijos veiklos pelno skirtumą (pildomas Aprašo 4 priedas). Finansavimas energetikos infrastruktūros išlaidoms negali viršyti tinkamų finansuoti išlaidų ir investicijos veiklos pelno skirtumo.
4. Valstybės pagalba, kurios tinkamas finansuoti išlaidas galima nustatyti ir kuriai pagal Reglamentą (ES) Nr. 651/2014 taikoma išimtis, gali būti sumuojama su:
	1. bet kokia kita valstybės pagalba, jei tos priemonės yra susijusios su skirtingomis tinkamomis finansuoti išlaidomis, kurias galima nustatyti;
	2. bet kokia kita valstybės pagalba, susijusia su tomis pačiomis tinkamomis finansuoti išlaidomis, kurios iš dalies arba visiškai sutampa, tik jeigu taip susumavus neviršijamas didžiausias pagalbos intensyvumas ar pagalbos suma, pagal Reglamentą (ES) Nr. 651/2014 taikoma tai pagalbai.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

1. Galimas pareiškėjas iki 2015 m. spalio 30 d. 15 val.turi pateikti Ministerijai projektinį pasiūlymą įtraukti projektą į valstybės projektų sąrašą (toliau – projektinis pasiūlymas) pagal formą, nustatytą Aprašo 2priede. Kartu su projektiniu pasiūlymu galimas pareiškėjas turi pateikti:

36.1. investicijų projektą, parengtą vadovaujantis Investicijų projektų, kuriems siekiama gauti finansavimą iš ES struktūrinės paramos ir valstybės biudžeto lėšų, rengimo metodika Nr. 1, patvirtinta VšĮ Centrinės projektų valdymo agentūros direktoriaus 2014 m. gruodžio 31 d. įsakymu Nr. 2014/8-337 ir skelbiama ES struktūrinių fondų svetainėje www.esinvesticijos.lt;

36.2. sąnaudų ir naudos analizės rezultatų lentelę, parengtą pagal formą, nustatytą Projekto optimalios alternatyvos pasirinkimo investicijų projekte kokybės vertinimo metodikoje, skelbiamoje ES struktūrinių fondų svetainėje www.esinvesticijos.lt.

1. Ministerija projektinius pasiūlymus vertina ir valstybės projektų sąrašą sudaro, vadovaudamasi Iš Europos Sąjungos struktūrinių fondų lėšų bendrai finansuojamų valstybės projektų atrankos tvarkos aprašu, patvirtintu Lietuvos Respublikos susisiekimo ministro 2015 m. birželio
26 d. įsakymu Nr. 3-266 ,,Dėl Iš Europos Sąjungos struktūrinių fondų lėšų bendrai finansuojamų valstybės projektų atrankos tvarkos aprašo patvirtinimo“. Į valstybės projektų sąrašą gali būti įtrauktas tik Projektų taisyklių 37 punkte nustatytus reikalavimus atitinkantis projektas. Pareiškėjas, kurio projektas įtrauktas į valstybės projektų sąrašą, įgis teisę teikti paraišką finansuoti projektą.
2. Siekdamas gauti finansavimą pareiškėjas pildo paraišką, kurios forma nustatyta Projektų taisyklių 3 priede.
3. Pareiškėjas pildo paraiškos formą ir teikia ją per iš ES struktūrinių fondų lėšų bendrai finansuojamų projektų duomenų mainų svetainę (toliau – DMS) arba raštu, jei neužtikrinamos DMS funkcinės galimybės (kartu pateikia į elektroninę laikmeną įrašytą paraišką), įgyvendinančiajai institucijai Projektų taisyklių 12 ir 13 skirsniuose nustatyta tvarka. Pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.
4. Pareiškėjui praleidus valstybės projektų sąraše paraiškos pateikimui nustatytą terminą, sprendimą dėl paraiškos priėmimo, atsižvelgdama į termino praleidimo priežastis, suderinusi su Ministerija, priima įgyvendinančioji institucija.
5. Kartu su paraiška pareiškėjas įgyvendinančiajai institucijai turi pateikti šiuos priedus, kurių formos skelbiamos ES struktūrinių fondų svetainėje www.esinvesticijos.lt:

41.1. partnerio (-ų) deklaraciją (-as), jeigu projektas įgyvendinamas kartus su partneriu
(-iais);

41.2. pirkimo ir (arba) importo pridėtinės vertės mokesčio tinkamumo finansuoti ES fondų ir (arba) Lietuvos Respublikos biudžeto lėšomis klausimyną;

41.3. informaciją apie projektui taikomus aplinkos apsaugos reikalavimus (Aprašo 21.4.3–21.4.5 papunkčiuose nurodytus dokumentus);

41.4. projekto biudžeto paskirstymą pagal pareiškėją ir partnerį (-ius); projekto biudžetas sudaromas vadovaujantis Finansų ministerijos parengtomis Rekomendacijomis dėl projektų išlaidų atitikties ES struktūrinių fondų reikalavimams;

41.5. laisvos formos pareiškėjo ir (ar) partnerio (-ių) pažymas, patvirtinančias pareiškėjo ir (ar) partnerio (-ių) indėlį finansuoti projekto tinkamų išlaidų dalį, kurią nepadengia projektui skiriamo finansavimo lėšos, ir netinkamas išlaidas, nurodant finansavimo šaltinius, sumas ir laiką; šios pažymos turi būti patvirtintos pareiškėjo ir (ar) partnerio (-ių) vadovo ir projekto finansininko parašais;

41.6. informaciją apie pareiškėjui (partneriui) suteiktą valstybės pagalbą (išskyrus *de minimis*);

41.7. jeigu projektas įgyvendinamas kartu su partneriu, jungtinės veiklos (partnerystės) sutarties kopiją, kuri atitinka Aprašo 24 punkte nustatytus reikalavimus;

41.8. patvirtintą statinio projektą;

41.9. statinio projekto ekspertizės aktą su išvada, kad projektą galima tvirtinti;

41.10. projektui įgyvendinti reikalingus statybą leidžiančius dokumentus (leidimas statyti naują statinį);

41.11. bent vienos projekto pagrindinės veiklos viešųjų pirkimų sutarties kopiją ir kitus šių viešųjų pirkimų dokumentus, suderintus su įgyvendinančiąja institucija; viešųjų pirkimų grafiką, suderintą su įgyvendinančiąja institucija;

41.12. patvirtintas pareiškėjo ir partnerio įstatų (nuostatų ir (ar) statuto) kopijas, jei ši informacija yra neprieinama viešai ar registruose;

41.13. užpildytą paraiškos formą, nustatytą Projektų taisyklių 101.2 papunktyje;

41.14. JASPERS ekspertų galutinę išvadą dėl projekto ir JASPERS ekspertų pateiktų rekomendacijų santrauką bei pareiškėjo paaiškinimus dėl rekomendacijų, į kurias nebuvo atsižvelgta rengiant projekto dokumentus, tuo atveju, kai projektui teikiama konsultacinė JASPERS ekspertų pagalba;

41.15. pareiškėjo darbuotojų, atsakingų už projekto įgyvendinimą (projekto vadovo ir projekto finansininko), gyvenimo aprašymus (CV) bei paskyrimo projekto vadovu ir projekto finansininku įsakymų kopijas; gyvenimo aprašymuose turi būti įrašyta darbuotojo vardas, pavardė, gimimo data, aprašytas išsilavinimas, darbo patirtis, įgūdžiai, kalbų mokėjimas ir kita naudinga informacija;

41.16. informaciją apie iš ES fondų lėšų bendrai finansuojamų projektų gaunamas pajamas.

1. Visi Aprašo 41 punkte nurodyti priedai turi būti teikiami per DMS arba raštu, jei neužtikrinamos DMS funkcinės galimybės. Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos. Paraiškos pateikimo data ir laikas nustatomi pagal paskutinio pateikto priedo pateikimo datą ir laiką.
2. Paraiškų pateikimo paskutinė diena nustatoma valstybės projektų sąraše.
3. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą.
4. Paraiška teikiama įgyvendinančiajai institucijai per DMS iki valstybės projektų sąraše nustatyto paraiškos pateikimo termino pabaigos (iki paskutinės kvietime nurodytos dienos 24 val.). Jei neužtikrinamos DMS funkcinės galimybės, paraiška teikiama įgyvendinančiajai institucijai kvietime nurodytu adresu iki kvietime nurodyto paraiškų priėmimo laiko pabaigos.Pareiškėjui praleidus valstybės projektų sąraše paraiškos pateikimui nustatytą terminą, sprendimą dėl paraiškos priėmimo, atsižvelgdama į termino praleidimo priežastis, suderinusi su Ministerija, priima įgyvendinančioji institucija.
5. Įgyvendinančioji institucija atlieka tinkamumo finansuoti vertinimą Projektų taisyklių 13–15 skirsniuose nustatyta tvarka pagal Aprašo 1 priede nustatytus reikalavimus.
6. Paraiška vertinama ne ilgiau kaip per 60 dienų nuo paraiškos gavimo dienos.
7. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių suma didesnė, nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą įgyvendinančioji institucija informuoja pareiškėjus per DMS arba raštu, jei neužtikrinamos DMS funkcinės galimybės.
8. Paraiška atmetama dėl priežasčių, nustatytų Projektų taisyklių 13–15 skirsniuose, juose nustatyta tvarka. Paraiška taip pat atmetama, jeigu pareiškėjas įgyvendinančiajai institucijai paprašius per nustatytą laiką nepateikia Aprašo 41 punkte nustatytų dokumentų arba nepatikslina informacijos šiuose dokumentuose. Apie paraiškos atmetimą pareiškėjas informuojamas per DMS arba raštu per 3 darbo dienas nuo sprendimo dėl paraiškos atmetimo priėmimo dienos.
9. Pareiškėjas sprendimą dėl paraiškos atmetimo gali apskųsti Projektų taisyklių
43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.
10. Įgyvendinančioji institucija, teigiamai įvertinusi didelės apimties projekto tinkamumą finansuoti, vadovaudamasi vidaus procedūrų aprašu, atlieka veiksmus, nustatytus Projektų taisyklių 103 ir 104 punktuose.
11. Ministerija, įvertinusi įgyvendinančiosios institucijos didelės apimties projekto tinkamumo finansuoti vertinimo ataskaitoje pateiktą išvadą dėl didelės apimties projekto tinkamumo finansuoti, vadovaudamasi Projektų taisyklių 106 punktu, teikia užpildytą pranešimo EK formą vadovaujančiajai institucijai su raštu, kuriuo patvirtina, kad didelės apimties projekto paraiška gali būti teikiama EK.
12. Ministerija, pagal Aprašo 52 punktą pateikusi didelės apimties projektą vadovaujančiajai institucijai, Projektų taisyklių 153 punkte nustatyta tvarka priima sprendimą dėl projekto finansavimo.
13. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS arba raštu, jei neužtikrinamos DMS funkcinės galimybės, pateikia šį sprendimą pareiškėjams.
14. Pagal Aprašą finansuojamiems projektams įgyvendinti bus sudaromos trišalės sutartys.
15. Ministerijai priėmus sprendimą dėl projekto finansavimo, įgyvendinančioji institucija Projektų taisyklių 18 skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą. Projekto sutarties projektas taip pat teikiamas Ministerijai pasirašyti per 7 dienas nuo pateikimo dienos. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą.
16. Projekto sutarties originalas gali būti rengiamas ir teikiamas:

57.1. kaip pasirašytas popierinis dokumentas arba

57.2. kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka projekto vykdytojas.

**VI SKYRIUS**

**PROJEKTŲ ĮGYVENDINIMO REIKALAVIMAI**

1. Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.
2. Projekto įgyvendinimo priežiūrai bus sudaromas projekto priežiūros komitetas, kurio sudėtį tvirtina Ministerija. Projekto priežiūros komiteto sudarymo ir veiklos principai nustatomi šio komiteto reglamente.
3. Projekto vykdytojas privalo informuoti apie įgyvendinamą ar įgyvendintą projektą Projektų taisyklių 37 skirsnyje nustatyta tvarka.
4. Projekto vykdytojas privalo užtikrinti, kad visi su projekto įgyvendinimu susiję viešieji pirkimai būtų vykdomi vadovaujantis Lietuvos Respublikos viešųjų pirkimų įstatymu, standartiniais pirkimų dokumentais, patvirtintais Viešųjų pirkimų tarnybos prie Lietuvos Respublikos Vyriausybės direktoriaus 2003 m. gruodžio 31 d. įsakymu Nr. 1S-121 „Dėl standartinių pirkimo dokumentų patvirtinimo“. Statybos darbų projekto įgyvendinimas vykdomas vadovaujantis Lietuvos Respublikos statybos įstatymu, įstatymo įgyvendinamaisiais teisės aktais ir statybos techninių reglamentų reikalavimais, o sutartys parengtos vadovaujantis Tarptautinės inžinierių konsultantų federacijos (FIDIC) leidinyje ,,Užsakovo suprojektuotų statybos ir inžinerinių darbų Statybos sutarties sąlygos (Raudonoji knyga)“ pateiktomis sąlygomis ir Viešųjų pirkimų tarnybos prie Lietuvos Respublikos Vyriausybės direktoriaus 2007 m. gruodžio 29 d. įsakymu Nr. 1S-76 „Dėl Prekių ir paslaugų viešojo pirkimo–pardavimo sutarčių standartinių sąlygų taikymo rekomendacijų ir prekių ir paslaugų viešojo pirkimo–pardavimo sutarčių standartinių sąlygų patvirtinimo“ patvirtintomis prekių ir paslaugų pirkimo–pardavimo sutarčių sąlygomis, kai perkamos prekės ar paslaugos. Šio punkto reikalavimai dėl sutarčių parengimo netaikomi tiems projektų pirkimams, kurie pradėti iki Aprašo ir valstybės projektų sąrašo patvirtinimo.
5. Projekto vykdytojas turi įpareigoti rangovą savo lėšomis apdrausti turtą, t. y. visus su statomu, montuojamu, rekonstruojamu, griaunamu ir pan. statiniu ir (ar) įrenginiu susijusius statybos, montavimo, rekonstrukcijos, griovimo ir panašius darbus ir statybos darbams vykdyti į draudimo vietą pristatytus statybos produktus, medžiagas ir montuotinus įrenginius, kuriam sukurti įgyvendinant projektą buvo naudotas projektui skirtas finansavimas, statybos rizikų, nuo kurių draudžia draudimo bendrovė, draudimu ne trumpesniam kaip rangos darbų įgyvendinimo laikotarpiui. Projekto vykdytojo ir rangovo sutartyje turi būti nustatyta, kad įvykus draudžiamajam įvykiui, dėl kurio turtas, nurodytas šiame punkte, yra sunaikinamas ar sugadinamas, rangovas privalo atlikti visus darbus, kad atkurtų iki draudžiamojo įvykio buvusį turtą.

**VII SKYRIUS**

**APRAŠO KEITIMO TVARKA**

1. Aprašo keitimo tvarka nustatyta Projektų taisyklių 11 skirsnyje.
2. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_